Z A P I S N I K
5. sjednice Vijeća mjesnog odbora Cvjetni trg
održane 31. listopada 2021. u prostorijama Mjesnog odbora Kralj Petar Svačić, Preradovićeva 29, s početkom u 18:00 sati

Nazočni članovi Vijeća mjesnog odbora Cvjetni trg: Milena Bekić Milinović, Nebojša Gavrilov,  Dragan Hrnjak,  Nela Jantol i Matea Vučić.


Predsjednica Vijeća mjesnog odbora Cvjetni trg pozdravlja  nazočne i  konstatira da je na sjednici nazočno 5 članova Vijeća, čime su stečeni uvjeti za raspravu i pravovaljano odlučivanje.
 
Prije utvrđivanja dnevnog reda, predsjednica otvara raspravu o zapisniku 4. sjednice Vijeća mjesnog odbora Cvjetni trg. Vijeće, bez primjedbi, jednoglasno prihvaća zapisnik 4. sjednice Vijeća.

Predsjednica najavljuje Dnevni red





                                                      
DNEVNI   RED

1. Zaključak o izmjeni Financijskog plana za MO Cvjetni trg, donošenje zaključka
2. Prijedlozi prioriteta za Plan komunalnih aktivnosti za 2022.
3. Program održavanja javnih prometnih površina, građevina i uređaja javne namjene, javne    rasvjete te izvanrednog održavanja nerazvrstanih cesta na području Grada Zagreba u 2022., davanje mišljenja
4. Program građenja komunalne infrastrukture na području Grada Zagreba u 2022., davanje mišljenja
5. Prijedlog programa asfaltiranja nerazvrstanih cesta, davanje mišljenja
6. Pitanja i prijedlozi















Ad. 1. Zaključak o izmjeni Financijskog plana za MO Cvjetni trg, donošenje zaključka

Svi prisutni proučili su materijale za Zaključak. 

MO Cvjetni trg slaže se sa Zaključkom s 5 glasa za, 0 protiv, i 0 suzdržanih.



ZAKLJUČAK O IZMJENI FINANCIJSKOG PLANA
Mjesnog Odbora Cvjetni trg za 2021.

Članak 1.
U financijskom planu Mjesnog odbora Cvjetni trg za 2021. , članak 1. mijenja se i glasi:

PRIHODA:									323.144,00 KN
RASHODA:									323.144,00 KN
Članak 2.
Članak 2. mijenja se i glasi:
	Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	323.144,00

	6711
	PRIHODI ZA FINANCIRANJE RASHODA POSLOVANJA
	323.144,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	323.144,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	239.944,00

	 
	ODRŽAVANJE JAVNIH ZELENIH POVRŠINA
	51.508,00

	 
	ODRŽAVANJE NERAZVRSTANIH CESTA
	188.436,00

	3291
	NAKNADE ČLANOVIMA VIJEĆA MJESNOG ODBORA
	79.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00




Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.








Ad. 2. Prijedlozi prioriteta za Plan komunalnih aktivnosti za 2022.
U nastavku slijede prijedlozi i kratki opisi plana komunalnih aktivnosti MO Cvjetni trg posloženi prema prioritetima (od 1 najviši prioritet pa nadalje prema manjem).
1. Elaborat za postavljanje drvoreda u Berislavićevoj ulici
2. Postavljanje klupa u Gajevoj oko spomenika Vojina Bakića
3. Parking za bicikle

1. Elaborat za postavljanje drvoreda u Berislavićevoj ulici
Građanin MP prikupio je 2014. preko 100 potpisa za vraćanje drvoreda (koji je postojao ) u Berislavićevoj ulici. Na 3. sjednici MO Cvjetni trg u 2021. ovo je uvršteno na Dnevni red i svi prisutni se slažu s prijedlogom vraćanja drvoreda, da je korisno za zajednicu (npr. za ublažavanje toplinskih valova tijekom ljetnih mjeseci i za dojam prostora, te stvaranje zelenog koridora po gradu) i da bi trebalo vidjeti mogućnosti izvođenja i u drugim ulicama. 
Udruga 1PostoZaGrad predlaže i: Predlažemo da se u slučaju obnove drvoreda s južne strane ulice razmotri i da dva stabla eventualno budu posađena i sa sjeverne strane ulice, konkretno ispred zgrade na kućnom broju 18 s obzirom da je ta zgrada uvučena u odnosu na postojeću liniju izgradnje ostatka ulice te bi time bio formiran mikrourbanistički ambijent koji bi dodao na kvaliteti prostora ulice i grada.
Gradski ured za zaštitu prirode i kulture bi trebao biti uključen u izradu projekta s obzirom na osobitosti prostora (instalacije, namjena), po potrebi i ostali uredi nadležni za ovakve projekte. Pošto se pretpostavlja da treba analizirati lokacije podzemne infrastrukture, organizacije parking mjesta i radova (asfaltiranje, sadnja), potrebno je prije napraviti kratki elaborat s izvedivosti projekta i planom radova te troškovima. 

2. Postavljanje klupa u Gajevoj oko spomenika Vojina Bakića 
Postojeće klupe u Gajevoj ulici imaju mali kapacitet i preblizu su postavljene skulpturi. 
Postavljanjem po jedne kružne klupe oko stabala neposredno sjeverno i južno od skulpture postigla bi se veća prohodnost ulice, povećao kapacitet sjedenja (sa sadašnjih 10 sjedala na 20 sjedala) te stvorio odgovarajući radijus za doživljaj skulpture. Na 4. sjednici MO Cvjetni trg u 2021. svi prisutni složili su se s ovom inicijativom

3. Parking za bicikle
Na području MO Cvjetni trg ukupni kapacitet parkinga za bicikle je oko 70ak mjesta. Smatramo to malim brojem za parkiranje u gradu i predlažemo lokaciju za parking u Vlaškoj ulici na uvučenom dijelu zgrade kod Prolaza sestara Baković jer tamo neće smetati prolaznicima. 

Predsjednica je uputila i mail Gradskom uredu za zaštitu spomenika kulture i prirode oko potrebnih koraka za zamjenu česme na Cvjetnom trgu, no još nije zaprimila odgovor.




Ad. 3. Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022., davanje mišljenja

Milena Bekić Milinović postavlja pitanje zašto nije spomenut luster u Oktogonu koju je maknut prije radova. 
Raspravlja se o brojnosti jarbola, njegovim održavanjima i zastava kao i njihovim cijenama.

Dragan Hrnjak ističe da je u programu navedeno da je Oktogon uređen, zašto postoji potreba za povećanim obimom održavanja. 
Raspravlja se i o javnom kupalištu, sve vijećnike zanima zašto su troškovi navedeni kad kupalište ne radi i postoje sudski sporovi. 

MO Cvjetni trg je mišljenja da bi se u Programu trebalo dodatno pojasniti neke od stavki koje smo naveli u raspravi.



Ad.4. Program građenja komunalne infrastrukture na području Grada Zagreba u 2022., davanje mišljenja

Nela Jantol ističe kako u građenje spada i rušenje javnih objekata, kako to da nisu predviđena sredstva pošto zasigurno postoji javnih objekata za rušenje nakon potresa. Trebalo bi pojasniti u Programu jesu li možda ta sredstva predviđena da se financiraju iz drugih izvora, jer ovako izgleda kao da nema potrebe za rušenjem.
Vijadukti, nadvožnjaci i mostovi su u Programu, no Milena Bekić Milinović postavlja pitanje kad se oni zapravo obnavljaju.
Primijećeno je i da je u Programu planirana cesta za bazen u Španskom, ali tamo još bazena nema. Zanima nas ima li sinkronizacije gradnje ceste i izgradnje bazena, pošto su možda odvojeni projekti, tj. koliko smisla ima graditi cestu prije izgradnje bazena pošto teška mehanizacija za izgradnju bazena može uništiti tu istu cestu ako je ona izgrađena prije.



Ad.5. Prijedlog programa asfaltiranja nerazvrstanih cesta, davanje mišljenja

Vijećnici su proučili materijale, no na području MO Cvjetni trg nema predviđenih asfaltiranja te nemaju dodatnog mišljenja. 



Ad.6. Pitanja i prijedlozi
· Matea Vučić upozorava na plinske instalacije u gradu koje potencijalno  predstavljaju opasnost, a spominje i nedavni slučaj kad se u Masarykovoj moglo osjetiti miris plina. Vijećnici se slažu da je potrebno u takvim slučajevima odmah zvati 112 no ostaje problem instalacija te je to pitanje na kojem će se trebati razmotriti na višim razinama.
· Dragan Hrnjak govori da postoje primjeri prometnih znakova (npr. u Preradovićevoj kod novo izgrađene zgrade) koji se nalaze tako da ne mogu proći invalidi, a otežava i drugim pješacima i biciklistima prolaz. Također kaže da kad se ukloni znak da ostaje rupa koja se ne sanira. Problem je onda osim što je opasnost za građane što voda ulazi unutra i uništava pločnik.
· Dragan Hrnjak govori da u Praškoj (nije na teritoriju MO Cvjetni trg) tamo gdje prolaze tramvaji su nakon radova na zgradi vraćene natrag te ploče, ali da su nestabilne u miču se, tj. da nisu dobro stavljene.
· Nela Jantol obavještava o novostima od prošle sjednice – Milena Bekić Milinović stupila je u kontakt s komunalnim redarom oko rješavanja nepropisnog parkiranja u Prolazu sestara Baković, te je prolaz očišćen, kontejneri su vraćeni na mjesto, redar je u procesu pronalaska vlasnika odbačenih suncobrana, a i dogovoreno je da ćemo nabaviti lokacijsku dozvolu za postavljanje žardinjera. Dragan Hrnjak kaže da možemo i stalke za bicikle tamo postaviti.
· Vijećnici žele vidjeti uvid u elaborate za zgradu MO Cvjetni trg, dogovoreno je da će predsjednica pitati u VGČ za to.
· postoji problem prebrze vožnje u Masarykovoj, te će se zatražiti prometni redari da postave redovitije kontrole na tom dijelu.
· Nebojša Gavrilov kaže da postoji web aplikacija za oštećenost zgrada, ali da neke zgrade imaju više oznaka i da ima više nelogičnosti (npr., neke zgrade imaju više različitih oznaka istovremeno, a neke i nedostaju), kao i to da se ne zna do kad će podaci u bazi biti dostupni. Naglašava da treba postojati web aplikacija na kojoj se mogu povezati podaci o oštećenosti i provedenim popravcima, ali da podacima mogu pristupiti samo građani koji posjeduju nekretninu na tom području (jer sadašnje informacije su osjetljive).




Sjednica je završila u 19:15

Zapisnik sastavila: Nela Jantol



Predsjednica Vijeća
Mjesnog odbora Cvjetni trg

[bookmark: _GoBack]Nela Jantol, v.r.




KLASA: 026-02/21-002/1944
URBROJ: 251-06-11-103-21-2
Zagreb, 31. listopada 2021.                                              
